SEBUAH SIRI ASLI NETFLIX
Pada tahun 1717,
laut Caribbean dikuasai oleh Flying Gang.
"Black Sam" Bellamy.
Kibar bendera hitam!
Edward Thatch.
Beritahu Hornigold. Tanya nak serang tak. Sekarang!
Serta Benjamin Hornigold.
Nassau, republik lanun yang baru.
Dari pangkalan mereka di Bahamas,
lanun-lanun ini mencuri harta
daripada empayar terkaya di Eropah…
Peluang terakhir.
Di mana permatanya?
Hornigold, kau kapten! Hentikan dia!
…dan menjejaskan perdagangan hamba yang lumayan.
Tapi kini, sesuatu bakal melanda England.
Lanun!
Lanun di laut!
Banyak betul meriamnya.
Kerajaan hilang sabar dengan penawanan
kapal hamba yang lengkap bersenjata,
kapal Whydah.
Lanun menyasarkan perkara yang paling menjejaskan pedagang British,
pendapatan mereka.
Aku nak mereka mati!
Muncul pula penghapus lanun.
Saya perkenalkan,
Kapten Woodes Rogers.
Dia membawa misi untuk memusnahkan Flying Gang di Caribbean.
Lima ratus hamba,
lesap begitu saja.
Aku rugi besar.
Ada lanun bedebah sedang ketawakan aku.
Kau tak sendirian.
South Sea Company British kehilangan dua lagi kapal.
Surat telah dikirim dari Jamaica, Boston, Charleston.
Lanun melumpuhkan perdagangan.
Apabila republik lanun semakin kuat, kebimbangan pihak empayar
serta di London, turut meningkat,
kerana lanun bukan saja mula menjejaskan perdagangan,
malah keselamatan koloni itu sendiri.
Timbul kebimbangan yang perdagangan hamba tidak dapat dipertahankan lagi
jika serangan lanun tidak diatasi,
kerana mereka terlalu kuat di Caribbean.
Tidak ada laluan alternatif. Mereka tak dapat mengelak daripada lanun.
Ada lagi laporan merunsingkan yang kau patut tahu.
Lebih merunsingkan daripada rampasan ke atas hamba aku?
Nampaknya, Whydah telah ditawan dengan bantuan hamba…
hamba yang telah…
dibebaskan.
Apa?
Mustahil.
Itulah maklumat yang aku terima.
Ada beberapa kejadian direkodkan yang hamba dijadikan anak kapal lanun…
secara rela tanpa paksaan.
Dengarnya Nassau kini menjadi syurga untuk pelarian Negro.
Gabenor mengadu yang kesan daripada peningkatan lanun di Nassau
menyebabkan rasa tidak senang
dalam kalangan pemilik ladang Caribbean.
Di kebanyakan pulau ini, populasi hambanya mengatasi
populasi orang Eropah berkali-kali ganda.
Jadi, mereka takut berlakunya kebangkitan hamba
atau hamba akan rasa mereka mempunyai pilihan nanti.
Harapan membawa ancaman di tempat sebegini.
Orang putih bergaul dengan orang tak bertamadun…
menghasut mereka.
Aku akan bincang dengan raja.
Aku akan adakan sidang Parlimen.
Aku akan bagi segala yang kau perlukan,
tapi kau mesti hapuskan masalah ini.
Humphry Morice ialah anggota Parlimen.
Dia juga antara gabenor terawal Bank of England.
Jadi, dia orang yang sangat penting dalam masyarakat British.
Woodes Rogers bukan calang-calang.
Dia kelasi berpengalaman,
sangat lasak…
dan sememangnya digeruni.
Dia antara orang
yang pernah belayar mengelilingi dunia.
Apabila kita lihat dia,
sebelum dia bercakap pun kita boleh tahu
dia seorang yang kenal erti bahaya, erti keterujaan, erti pengembaraan.
Semasa pelayarannya mengelilingi dunia sebagai privatir,
dia ditembak di muka dengan senapang lantak.
Giginya tercabut, bertaburan di atas dek, dan dia tertelan sesuatu yang keras
dan dia tak tahu apa bendanya.
Tapi dua bulan kemudian,
doktor mendapati Woodes Rogers
tertelan tulang rahangnya sendiri.
Woodes Rogers merancang untuk
menghalau lanun dari Bahamas,
melantik dirinya sebagai gabenor,
dan mengembalikan undang-undang dan ketenteraman di koloni.
Tapi masalahnya bakal menjadi lebih teruk.
Edward Thatch dan Black Caesar
sedang merancang langkah seterusnya.
Ketua mereka, Benjamin Hornigold,
setakat ini setia dengan pihak Inggeris,
dan tidak menyerang kapal dagang mereka.
Orang kita ada bercakap.
Mereka…
Tapi dia berubah hati.
Aku ada terfikir sesuatu.
Beritahu anak kapal kau…
kita takkan serang kapal Inggeris lagi.
Biar betul?
Jangan serang tanpa sebab.
Jangan membunuh.
Tapi mulai sekarang…
kita rompak apa yang boleh.
Selama lebih seratus tahun,
lanun Inggeris telah menyerang
musuh-musuh England,
sama ada kapal Sepanyol atau Portugis.
Pada 1710-an, buat pertama kalinya,
lanun Inggeris giat menyerang kapal Inggeris.
Keputusan Hornigold mengubah keadaan.
Gengnya dengan pantas merampas kapal Inggeris hebat,
kapal Bonnet.
Hornigold menjadikannya kapal utama.
Kemudian, Thatch menukar kapal juga
apabila dia pula menemui kapal dagang bersenjata.
Kekalkan haluan!
Teleskop, cepat!
Kapal Inggeris, besar pula itu.
Mari sini!
Beritahu Hornigold. Tanya nak serang atau tak. Sekarang!
Ayuh, Benjamin.
Ayuh.
Hornigold kata kita boleh serang!
Benjamin Hornigold, kau bedebah hebat!
Muatkan meriam!
Keluarkan senjata!
Kapal itu dipenuhi hasil penjualan hamba.
Ini kapal British!
Kau melanggar perjanjian antarabangsa.
Tentera laut akan campur tangan, dan kamu akan dipenjarakan.
Kau fikir kami tak tahu kau curi semua ini.
Semua ini hasil nyawa orang Afrika.
Jawab…
mengapa kau tuduh kami mencuri…
sedangkan kau curi daripada kami?
Satu perkara mengejutkan tentang lanun
adalah ada ramai anak kapal merupakan bekas hamba Afrika.
Ada antaranya kita tahu telah bebas.
Aku cam kau.
Kau Benjamin Hornigold.
Kau sedar tak ini pengkhianatan?
Orang Inggeris jenis apa yang menyerang negaranya…
dan bergaul dengan beruk?
Beruk?
Pegang dia.
Apa kau buat ini? Hornigold, kau kapten. Halang dia!
Benda yang kau makan akan jadi najis.
Hornigold tidak senang hati
dengan ketidaksetiaannya kepada Kerajaan Inggeris.
Tapi "Black Sam" Bellamy langsung tidak rasa begitu.
Banyak betul meriam kapal itu.
Bellamy baru saja ternampak kapal dagang Inggeris terhebat zaman itu,
kapal dagang hamba bernama…
Whydah.
Banyak kita boleh buat dengan kapal itu.
Ia membuatkan Bellamy tidak dapat dihalang.
Tembak!
Sam Bellamy dan Paulsgrave Williams
memintas sekoci yang diketuai oleh seseorang bernama Beer.
Beer dibawa naik ke Whydah.
Bellamy dan Williams dah buat keputusan.
Beer nampak seperti orang baik.
Selepas selesai merompak, mereka akan pulangkan sekocinya.
Tapi anak kapalnya tidak setuju.
- Anak kapal dah undi. - Undi?
Maaf, tapi kapal kau perlu dibakar.
Tapi kau…
Orang-orang Williams dan Bellamy
mengatasi keputusan mereka sebagai kapten,
dan hanya keputusan majoriti diambil kira.
Kau tak boleh kawal orang-orang kaukah? Kau tak setia dengan kerajaankah?
Kerajaan mana?
Quintor orang Belanda.
Julian orang asli Mexico.
Eric orang Denmark. Williams orang Scotland.
Tak lupa juga, pergi mampuslah Raja George yang tak guna itu.
Kau memang memalukan.
Kamu semua sampah. Pengecut!
Kapten Beer penting dalam sejarah lanun, bukan atas apa yang dia buat,
tapi atas apa yang dia dengar,
iaitu antara ucapan paling terkenal
yang disampaikan oleh lanun.
Maaflah kami terpaksa karamkan kapal kau.
Tapi ini salah kau.
Orang macam kau…
membiarkan saja orang kaya memijak-mijak kau.
Mereka panggil kami penjahat.
Tapi satu saja beza kami dan mereka.
Si kaya merompak si miskin dengan perlindungan undang-undang.
Kami merompak yang kaya dengan keberanian kami.
Bukankah lagi elok jadi kami…
daripada mengikuti mereka
melalui kerja kau?
Nurani aku takkan benarkan aku langgar undang-undang.
Nurani kau.
Baiklah…
nurani aku kata begini.
Aku putera bebas.
Aku juga berhak…
untuk berperang dengan seluruh dunia
sepertimana orang yang ada 100 kapal di laut…
atau 100,000 tentera di darat.
Selamat jalan, Kapten.
Dalam ucapannya kepada Kapten Beer,
Bellamy secara asasnya menghuraikan prinsip
lanun sebagai pembawa revolusi sosial.
Bayangkan keadaannya bagi hamba pada kurun ke-18 untuk…
menyaksikan seseorang mencabar pihak berkuasa…
dan mengisytiharkan dirinya putera bebas.
Ini bagus.
Ke mana kita selepas ini?
Ke Eastham.
Masa untuk aku jumpa Mary.
Kita sepatutnya lepaskan kapal itu.
Apa kau boleh buat?
Inilah demokrasi.
Minumlah dulu.
Cuba fikir.
Beberapa hari lagi, kau akan kembali ke Eastham,
sebagai lanun terkaya pernah belayar.
Mary menunggu kau di sana dengan habuannya sendiri.
Aku patut kembali ke kapal Marianne sebelum anak kapal aku buat hal.
Janganlah bermuram, Sam.
Kita dah kaya, dan kau dah nak pulang.
Nampaknya kabus akan melanda.
Cuaca berpotensi menangguhkan kepulangan Bellamy
ke pangkuan wanita yang membuatkannya jadi lanun…
Mary Hallet.
Disebabkan dia melahirkan anak luar nikah, dia dihalau oleh keluarganya.
Mary Hallet ditemui bersama bayinya yang meninggal dunia di sebuah bangsal.
Aku tak bunuh dia.
Ketika itu, perkara lebih teruk daripada melahirkan anak luar nikah
ialah kematiannya.
Aku tak bunuh dia.
Mary Hallet, kau ditahan.
Ikut aku.
Dia disyaki membunuh anaknya sendiri.
Ayah.
Tolonglah.
Mary Hallet, kamu dituduh di hadapan Tuhan
melakukan jenayah kejam membunuh bayi.
Cotton Mather orang sangat penting dalam masyarakat Massachusetts.
Dia pendakwah Puritan.
Dia sangat terkenal dengan pandangan agamanya yang amat tegar.
Celaka kau, Sam.
Kau tak pulang.
Mulakan hukuman.
Mary disebat di khalayak ramai, dipenjarakan,
dan akhirnya dihalau dari pekan.
Kelasi percaya perkara karut.
Campak garam ke belakang bahu untuk jauhkan kejahatan.
Kalau tikus tinggalkan kapal, tiba masa untuk turun.
Kalau bersiul di atas kapal, ribut akan melanda.
Itulah musuh kelasi yang sebenar.
Cuaca.
Jika dewa marah…
pasti akan karam di dasar laut.
26 APRIL, 1717
Paulsgrave!
Jangan risau.
Kita jumpa Paulsgrave pagi nanti apabila dah melepasi kabus ini.
Buka layar.
Hala arah timur laut!
Ayuh kita keluar dari kabus ini.
Sewaktu flotila Bellamy belayar sepanjang pesisir lindung angin di luar tanjung,
ribut yang teruk melanda pada waktu yang paling tak sesuai.
Bellamy berharap dapat lari daripada ribut itu,
cuba elakkannya.
Whydah milik Bellamy,
serta 160 anak kapal,
dan harta yang banyak,
dilambung ombak ke arah pantai Cape Cod.
Ombak kuat menghempas kapal.
Mereka kemudian sedar mereka tak dapat lepasi tanjung.
Saya takut. Saya tak nak lemas!
Pegang kuat-kuat.
Menjelang pagi, apabila penduduk di luar tanjung datang melihat
keadaan selepas ribut itu,
pantai tersebut dipenuhi mayat
hampir kesemua anak kapal Whydah.
Sesiapa yang jumpa kapal lanun yang terdampar
mesti rasa macam menang loteri.
Selalunya, ia dipenuhi pelbagai benda.
Bukan saja emas, malah banyak barang bernilai lain.
Gading gajah, permata, macam-macam lagilah.
Daripada 160 orang yang menaiki Whydah semasa ia musnah,
hanya dua orang selamat sampai di pantai malam itu.
Bellamy tidak terselamat.
Lebih menyedihkan lagi,
arkeologi menunjukkan budak suruhan berumur sembilan tahun, John King,
lemas dalam keadaan masih berkasut
dan berstoking sutera
yang ibunya pakaikan sebelum dia…
menawar diri jadi lanun beberapa bulan sebelumnya.
Pada umur 28 tahun,
kisah Black Sam berakhir.
Dalam tempoh cuma setahun lebih,
dia menjadi lanun terkaya dalam sejarah.
Dia melakukannya demi cinta kepada seorang wanita.
Tapi dia tidak lagi bertemu Mary.
Mary hilang akal…
dan menjadi "Perempuan Sihir Eastham".
Anak kapal armada Bellamy yang terselamat pergi ke bandar
untuk minum bagi melupakan kesedihan.
Lapan lanun yang menaiki Marianne hanya sampai setakat tavern di Eastham
waktu pihak berkuasa tempatan menahan mereka,
kerana tahu ia salah satu tempat…
orang asing dari luar boleh mendapatkan kuda untuk lari.
Mereka sebaliknya telah ditangkap di sana.
Bagi Flying Gang di Nassau pula,
kematian Black Sam amat menyedihkan mereka.
Berita hanya sampai di Nassau beberapa minggu kemudian
mengenai bencana yang menimpa Whydah, yang ia terdampar di pantai,
tapi apabila berita itu sampai. ia amat mengejutkan.
Semua salah aku.
Aku pujuk dia terus merompak sedangkan kami boleh bersara.
Tak pernah tengok emas sebanyak itu.
Kami kaya.
Kini dia dah mati dan…
itu salah aku.
Itu di luar kawalan kau.
Syukurlah kau tak dilanda ribut dan selamat pulang.
Kapten Henry Jennings mengetuai geng lanun pesaing.
Boleh aku duduk?
Aku simpati dengan Bellamy.
Dia luar biasa bijaknya untuk orang latar belakang sepertinya.
Kebanyakan kelasi biasa hanya mampu mengemop dan mencuci baldi najis.
Betul tak, Vane?
Aku ada berita.
Ada pedagang baru tiba dari Boston…
Dengarnya…
lapan orang bawahan Bellamy dipenjarakan di sana.
Mereka dah jatuhkan hukuman.
Hukuman gantung.
Jika mereka diapa-apakan…
demi Tuhan, aku akan pastikan Boston musnah.
Apa-apa pun…
aku saja beritahu.
Untuk Bellamy.
Semoga rohnya tenang.
Nah.
Aku belanja.
Mengapa bukan dia yang lemas?
Orang jahat nyawanya liat.
Cotton Mather
nekad untuk menghapuskan kejahatan lanun,
jenayah jahat yang dilakukan oleh para lanun.
Cukup.
Penamatnya sudah tiba untuk kau.
Orang-orang Bellamy digantung seperti haiwan…
dalam hukuman gantung lanun terbesar
dalam sejarah Boston.
Apa halnya?
Jika Sam boleh mati begitu…
Sudahlah dia paling bijak dan bertuah antara kita.
Tiada siapa…
boleh lawan lautan.
Lautan, tentera laut, bedebah lain.
Tunggu masa saja sebelum mereka dapat kita.
Mulai sekarang…
kita kerja lebih pantas dan kuat daripada orang lain.
Kita serang kapal-kapal.
Kita penuhkan kapal kita dengan emas, kemudian hilangkan diri.
Sebelum bala menimpa kita.
Tiada siapa dapat elak bala.
Kalau kita yang jadi balanya?
Thatch merancang untuk membalas dendam sehabisnya.
Tapi dia perlukan lebih kekuatan.
Peluang muncul apabila seorang lanun tidak disangka
muncul di Nassau.
Namanya Stede Bonnet.
Maaflah sebab tanya, tapi…
apa berlaku kepada kau?
Bonnet yang malang baru saja dibelasah
oleh kapal perang Sepanyol.
Thatch ketika itu sedang mencari
kapal yang lebih besar dan kuat daripada yang dia ada,
dan Bonnet memilikinya.
Cantik kapal kau, En. Bonnet.
Berbahaya…
di tangan yang betul.
Dikenali sebagai "lanun bangsawan",
Bonnet berasal daripada keluarga kaya
dan dia membina kapalnya sendiri,
iaitu kapal Revenge.
Aku masih kaptennya?
Mestilah.
Edward akan menyelia untuk kau.
Kau boleh percaya dia dengan nyawa kau.
Si Edward ini sangat setia.
Macam mana?
Memang ideal untuk Thatch.
Bonnet perlukan seseorang untuk ambil alih, ajar dia,
ajar dia cara jadi lanun.
Thatch ada. Ini penyelesaian ideal untuk mereka berdua.
Kau nampak nama kapal itu?
Kapal Revenge.
Ia akan membawa huru-hara.
Kita cuma perlu seorang kapten.
Laju lagi!
Thatch tidak membuang masa untuk membalas dendam kepada British.
Kini, tiada kapal dari Boston yang selamat.
Tetapi Thatch menguruskan kapalnya secara adil dan berdemokrasi.
Kami perlukan doktor.
Salah seorang anak kapal kami sakit.
Amat penting untuk kaptennya dilihat
mengambil berat tentang setiap anak kapal dan menghormati mereka
serta menjaga mereka, kerana mereka hidup bersama.
Jika kamu tawar diri,
ganjaran akan diberi.
Jika kamu cuba berbohong…
mungkin kamu kata kamu kerani atau tukang jam…
mungkin juga penari bogel…
mungkin aku akan suruh orang aku bogelkan kamu dan buat kamu macam pelacur.
Apabila mereka dah puas…
bersedialah untuk dihumban ke laut.
Siapa nama kau?
Dr. John Howell.
Baiklah, John Howell. Ada anak kapal yang sakit.
Semua ini untuk orang Negro?
Lelaki ini anak kapal aku yang sangat penting…
sepertimana yang lain.
Kau percaya tak Tuhan cipta manusia berdasarkan rupanya, doktor?
Ya.
Orang Negro ini, bukankah darahnya merah sama macam kita?
Ya.
Apabila kau lihat dalamannya, adakah sama dengan kita semua?
Ya.
Kalau begitu…
mungkin Tuhan berkulit hitam.
Atau mungkin Dia wanita.
Atau mungkin kita semua sama
kecuali ada yang kuat dan ada yang lemah.
Kita mungkin perlu potong kakinya.
Aku tak rasa begitu.
Jika kau tak sembuhkan dia,
aku akan alami kerugian,
dan kau mungkin akan alami kematian.
Apabila dah selesai…
jumpa aku di kabin.
Ada hal lain aku nak bincangkan dengan kau.
Cepatlah. Kau doktor. Bagi diagnosis.
Thatch ada simptom-simptom penyakit yang menjadi sumpahan kelasi.
Treponema pallidum.
Aku tahulah. Sifilis. Kau ada raksa?
Tiada.
Blackbeard menghidap sifilis.
Ia memang tak dapat dielakkan.
Lanun bermalam dengan wanita yang mereka bayar atau kahwini.
Saya rasa Blackbeard kahwini ramai wanita,
mungkin hingga 14 orang di pelabuhan berbeza merentas Caribbean.
Sifilis penyakit yang menyeksakan.
Sifilis memakan tisu lembut tubuh terlebih dahulu.
Orang kehilangan hidung dan daging di muka mereka.
Jika kau beritahu sesiapa…
aku akan bunuh kau.
Kau akan mati perlahan-lahan.
Dia sanggup buat apa saja untuk cari penawar
jika dia rasa ia dapat sembuhkannya.
Tapi, tidak ada penawar.
Kebanyakan mangsa jadi gila sebelum mati.
Kematian Bellamy membuat Thatch nekad hendak membalas dendam.
Dia menyerang kapal British.
Empayar British tergugat.
Ketika kegiatan lanun mula mencapai kemuncaknya,
ia menjadi ancaman besar kepada empayar,
bukan lagi masalah kecil.
Kapal Tentera Laut Diraja yang ditempatkan di benua Amerika
tewas dari segi senjata dan jumlahnya kepada lanun.
Pedagang British mendesak agar tindakan diambil.
Mereka telah hilang sabar dengan anggota Parlimen, Humphry Morice.
Bankrap!
Apa kau nak buat tentang ini?
Tuan-tuan!
Tuan-tuan.
Mohon bersabar.
Kita dengar dulu apa En. Rogers hendak katakan.
Terima kasih.
Saya ada cadangan untuk tuan-tuan.
Syarikat persendirian dengan kapal dan anak kapal yang bersenjata
untuk merampas semula laut dan menamatkan jenayah ini.
Tapi, masalahnya…
lanun-lanun ini kelasi hebat.
Lengkap bersenjata…
dan bersatu dalam melakukan jenayah.
Bagaimana jika misi bersenjata kau tak cukup nak kalahkan mereka?
Soalan yang bagus.
Kuasa saja takkan cukup.
Sebab itu saya ada rancangan.
Kita akan minta raja ampunkan mereka.
Apa?
Aku nak mereka mati!
Diheret! Digantung! Dikerat!
Bukan diampunkan!
Saya kenal mereka!
Saya faham mereka.
Biar saya terangkan.
Mereka seperti benteng yang kukuh, tapi…
setiap dinding mesti ada retaknya.
Titik lemah.
Jika kita serang kelemahan itu cukup lama, strukturnya pasti akan runtuh.
Apa titik lemah itu?
Ketamakan.
Rogers merancang untuk memecahbelahkan lanun-lanun itu.
Pengampunan itu akan menimbulkan
kekeliruan dan perbalahan dalaman
dalam kalangan lanun di Bahamas.
Apabila berita pengampunan ini sampai ke Nassau,
ia mengejutkan semua orang.
Perlu diingat, ramai yang jadi lanun
kerana terdesak.
OLEH RAJA
Kejap!
PENGISYTIHARAN
Bangunlah!
Vane!
Ini betulkah?
Ya.
Vane!
- Ada apa? - Pergi panggil Hornigold.
Sekarang! Cakap aku nak bincang.
Apa bendanya ini?
Tawaran daripada raja.
Pengampunan.
OLEH RAJA. PENGISYTIHARAN UNTUK MENGHAPUSKAN LANUN
Pengampunan raja beri peluang kepada lanun untuk membuat pilihan
yang tak pernah disangka ada.
Mereka ingat mereka tak dapat berpatah balik daripada menjadi lanun.
Tiba-tiba, mereka ada pilihan.
Edward Thatch sedang mengalami perubahan.
Aku Edward Thatch.
Perubahan yang bakal menempa namanya dalam sejarah.
Kau tahu aku siapa?
Aku Edward Thatch.
Mungkin kegilaan, mungkin genius. Tapi mungkin kedua-duanya sekali.
Kau tahu siapa aku?
Mungkin juga selepas belayar begitu lama,
fikirannya jadi tak betul kerana sifilis.
Nama aku Edward Thatch.
Apabila sudah teruk, ia boleh buat personaliti seseorang berubah.
Dia mencipta imej untuk dirinya.
Dia jadi Blackbeard,
bukan lagi Thatch.
Umpan dicampak ke lautan api.
Sang ikan terperdaya.
Terbakar dalam kepanasan.
Sembahlah ia.
Dia mencipta persona hebat yang belum pernah dilakukan orang lain.
Dia pasang fius bersulfur pada hujung janggut dan gelung rambutnya
dengan tiga pistol dan pedang pendek pada badannya.
Dia bukan lagi manusia.
Dia satu entiti,
satu watak yang berbeza sepenuhnya.
Dia nampak gila,
seperti dirasuk syaitan.
Dia membawa imej
penyeksaan dan keganasan.
Dia menjadi orang paling menakutkan
di dunia Barat.
Aku Blackbeard!
Terjemahan sari kata oleh Syahmi Sapperi